ᱨᱚᱥᱟᱱ ᱠᱩᱢᱟᱨᱤ

ᱨᱚᱥᱟᱱ ᱠᱩᱢᱟᱨᱤ ᱯᱷᱚᱠᱤᱨ ᱢᱚᱦᱢᱢᱟᱫᱽ ᱢᱤᱫ ᱥᱤᱧᱚᱛᱤᱭᱟᱹ ᱥᱮᱪᱮᱫ ᱮᱱᱮᱡᱤᱜ, ᱮᱠᱴᱨᱮᱥ ᱟᱨ ᱠᱚᱨᱤᱭᱚᱜᱨᱟᱯᱷᱚᱨ ᱠᱟᱱᱟ, ᱚᱠᱚᱭ ᱠᱚᱛᱷᱚᱠ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱥᱮᱪᱮᱫ ᱮᱱᱮᱡ ᱨᱮ ᱟᱹᱰᱤ ᱞᱟᱦᱟ ᱠᱚ ᱢᱟᱱᱟᱣᱟ ᱾ ᱱᱚᱣᱟ ᱡᱚᱭᱯᱩᱨ ᱜᱷᱟᱨᱟᱱᱟ ᱫᱚ ᱥᱮᱸᱫᱽᱨᱟ ᱭᱟᱠᱚ ᱟᱨ ᱮᱱᱮᱡ ᱠᱟᱞᱟ ᱛᱟᱞᱢᱟ, ᱢᱩᱢᱵᱟᱭ ᱨᱮ ᱤᱱᱥᱴᱳᱞ ᱢᱮᱱᱟᱜᱼᱟ, ᱱᱚᱣᱟ ᱠᱚᱛᱷᱚᱠ ᱞᱟᱦᱟ ᱞᱟᱹᱜᱤᱫ ᱛᱮ ᱮᱠᱟᱰᱮᱢᱤ ᱢᱮᱱᱟᱜᱼᱟ ᱾ ᱑᱙᱗᱕ ᱨᱮ ᱥᱮᱨᱮᱧ ᱜᱟᱭᱟᱱ ᱮᱠᱟᱰᱮᱢᱤ ᱥᱤᱨᱯᱷᱟᱹ ᱠᱷᱚᱱ ᱢᱟᱱ ᱪᱟᱞ ᱟᱫᱮᱭᱟ ᱠᱚ, ᱩᱱᱤ ᱑᱙᱘᱔ ᱨᱮ ᱥᱤᱧᱚᱛ ᱥᱚᱨᱠᱟᱨ ᱥᱮᱫ ᱠᱷᱚᱱ ᱯᱟᱫᱬᱲ ᱥᱨᱤ ᱧᱟᱢ ᱠᱮᱫᱟ ᱾

ᱡᱤᱭᱤ
ᱨᱚᱥᱟᱱ ᱠᱩᱢᱟᱨᱤ ᱟᱜ ᱡᱟᱱᱟᱢ ᱠᱨᱤᱥᱢᱟᱥ ᱨᱮᱱᱟᱜ ᱢᱟᱬᱟᱝ ᱛᱟᱨᱟᱥᱤᱝ (ᱡᱟᱱᱟᱢ ᱨᱮᱱᱟᱜ ᱢᱟᱹᱦᱤᱛ ᱡᱟᱨᱩᱲ ᱵᱟᱱᱩᱜᱼᱟ) ᱨᱮ ᱠᱚᱧᱮ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱦᱚᱨᱤᱭᱟᱱᱟ ᱨᱮᱱᱟᱜ ᱚᱢᱵᱟᱞᱟ ᱨᱮ (ᱟᱭᱟᱨ ᱯᱚᱧᱡᱟᱵᱽ) ᱨᱮ ᱪᱚᱣᱫᱷᱨᱤ ᱯᱷᱚᱠᱤᱨ ᱢᱚᱦᱢᱢᱟᱫᱽ,ᱢᱤᱫ ᱧᱩᱛᱩᱢᱟᱱ ᱛᱚᱵᱽᱞᱟ ᱮᱱᱮᱡᱤᱜ ᱟᱨ ᱡᱚᱦᱨᱟᱵᱟᱭ ᱟᱢᱵᱟᱠᱮᱣᱟᱞᱤ, ᱧᱩᱛᱩᱢᱟᱱ ᱥᱮᱪᱮᱫ ᱟᱨ ᱫᱷᱟᱨᱮ ᱥᱮᱨᱮᱧ ᱥᱤᱠᱟᱹᱨᱤᱭᱟᱹ ᱟᱜ ᱱᱟᱸᱰᱮ ᱦᱩᱭ ᱞᱮᱱᱟ ᱛᱲᱦᱮᱸᱫ ᱾ ᱩᱱᱤᱫᱚ ᱠᱚᱛᱷᱚᱠ ᱨᱮᱱᱟᱜ ᱟᱥᱞᱤ ᱨᱚᱲ ᱡᱮ.ᱮᱥ. ᱢᱚᱨᱮ ᱛᱷᱮᱱ ᱠᱷᱚᱱ ᱪᱮᱫ ᱮᱱᱟ ᱟᱨ ᱥᱩᱱᱫᱚᱨ ᱯᱨᱚᱥᱟᱫᱽ ᱞᱮᱠᱟᱛᱮ ᱢᱩᱢᱵᱟᱭ ᱨᱮᱱᱟᱜ ᱢᱚᱦᱟᱨᱟᱡᱽ ᱵᱤᱸᱫᱟᱫᱤᱱ ᱟᱥᱲᱟ ᱨᱮ ᱯᱨᱮᱠᱴᱤᱠ ᱠᱚ ᱫᱚᱦᱚ ᱠᱮᱫᱟ ᱾ ᱛᱟᱭᱚᱢ ᱛᱮ, ᱩᱱᱤᱫᱚ ᱜᱩᱞᱟᱢ ᱦᱩᱥᱮᱱ ᱠᱷᱟᱱ ᱟᱨ ᱦᱚᱱᱩᱢᱟᱱ ᱯᱨᱚᱥᱟᱫᱽ ᱛᱷᱮᱱ ᱠᱷᱚᱱ ᱦᱚᱸ ᱥᱮᱪᱮᱫ ᱮᱱᱟ ᱟᱨ ᱜᱚᱵᱤᱸᱫᱽᱮᱟᱡᱽ ᱯᱤᱞᱞᱟᱭ ᱟᱨ ᱢᱚᱦᱟᱞᱤᱸᱜᱚᱢ ᱯᱤᱞᱞᱟᱭ ᱠᱷᱚᱱ ᱵᱷᱟᱨᱚᱛ ᱱᱟᱴᱭᱟᱢ ᱪᱮᱫ ᱠᱮᱫᱟ ᱾

ᱠᱩᱢᱟᱨᱤ ᱫᱚ ᱫᱤᱥᱚᱢ ᱜᱚᱢᱠᱮ ᱵᱷᱚᱵᱚᱱ ᱨᱮ ᱢᱤᱫ ᱢᱚᱱᱮ ᱫᱮᱠᱷᱟᱣ ᱥᱟᱶᱛᱮ ᱥᱤᱧᱚᱛ ᱨᱮ ᱟᱹᱰᱤ ᱜᱟᱱ ᱛᱷᱟᱱ ᱨᱮ ᱫᱮᱠᱷᱟᱣ ᱠᱮᱫᱟ ᱾  ᱩᱱᱤᱫᱚ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ, ᱤᱸᱫᱽᱨᱟ ᱜᱟ.ᱱᱫᱷᱤ, ᱱᱤᱠᱤᱛᱟ ᱠᱷᱨᱩᱥᱪᱮᱵᱽ, ᱢᱤᱞᱴᱚᱱ ᱳᱵᱚᱴᱮ, ᱡᱚᱨᱰᱟᱱ ᱨᱤᱱᱤᱡ ᱦᱩᱥᱮᱱ ᱟᱨ ᱱᱮᱯᱟᱲ ᱨᱤᱱᱤᱡ ᱨᱟᱡᱟ ᱞᱮᱠᱟᱱᱤᱡ ᱧᱩᱛᱩᱢᱟᱱ ᱦᱚᱲ ᱥᱟᱢᱟᱝ ᱨᱮᱦᱚᱸ ᱫᱮᱠᱷᱟᱣ ᱠᱮᱫᱟ ᱾  ᱑᱙᱗᱑ ᱨᱮ, ᱩᱱᱤᱫᱚ ᱢᱩᱢᱵᱟᱭ ᱨᱮᱱᱟᱜ ᱵᱟᱱᱫᱽᱨᱟ ᱨᱮ ᱮᱱᱮᱡ ᱠᱟᱞᱟ ᱛᱟᱞᱢᱟ ᱨᱮᱱᱟᱜ ᱮ ᱴᱷᱟᱯᱚᱱ ᱠᱮᱫᱟ, ᱚᱠᱚᱭ ᱩᱱᱤᱫᱚ ᱟᱹᱰᱤ ᱜᱟᱱ ᱟᱪᱮᱛᱟᱱᱤ ᱠᱚ ᱥᱮᱪᱮᱫ ᱠᱮᱫ ᱠᱚᱣᱟ ᱾ᱢᱩᱠᱛᱟ ᱡᱚᱥᱤ, ᱟᱫᱤᱛᱤ ᱵᱷᱚᱜᱽᱣᱟᱛ,  ᱱᱚᱱᱫᱤᱛᱟ ᱯᱩᱨᱤ, ᱚᱱᱚᱱᱱᱟ ᱜᱩᱦᱟ ᱟᱨ ᱥᱟᱭᱞᱟ ᱟᱣᱨᱚᱨᱟ ᱱᱚᱸᱰᱮ ᱠᱮᱡ ᱱᱟᱯᱟᱭ ᱟᱪᱮᱛ ᱢᱮᱱᱟᱜ ᱠᱚᱣᱟ ᱾ 

ᱠᱩᱢᱟᱨᱤ, ᱱᱩᱭ ᱢᱤᱫ ᱥᱯᱤᱱᱴᱟᱨ ᱵᱮᱱᱟᱣ ᱮᱱᱟ, ᱢᱩᱢᱵᱟᱭ ᱨᱮ ᱛᱟᱦᱮᱸᱱᱟ ᱾

ᱯᱷᱤᱞᱢ ᱠᱟᱹᱢᱤ
᱑᱙᱕᱓ ᱨᱮ, ᱵᱤᱢᱚᱞ ᱨᱳᱭ ᱫᱚ ᱠᱩᱢᱟᱨᱤ ᱫᱚ ᱟᱡᱟᱜ ᱯᱷᱤᱞᱢ ᱯᱚᱨᱤᱬᱤᱛᱟ ᱨᱮ ᱠᱚᱛᱷᱚᱠ ᱞᱟᱹᱜᱤᱫ ᱛᱮ ᱤᱱᱵᱷᱮᱴᱮᱰ ᱠᱮᱫᱮ ᱭᱟᱠᱚ ᱾ ᱫᱚᱥᱟᱨ ᱥᱮᱨᱢᱟ, ᱱᱩᱭ ᱱᱤᱠᱤᱛᱟ ᱵᱚᱥ ᱟᱜ ᱣᱟᱨᱤᱥ ᱟᱨ ᱥᱚᱦᱨᱟᱵᱽ ᱢᱚᱫᱤ ᱤᱫᱤ ᱛᱮ ᱫᱤᱥᱟᱹ ᱩᱫᱩᱜᱤᱦ ᱢᱤᱫ ᱦᱤᱱᱫᱤ/ᱩᱨᱫᱩ ᱫᱚᱥᱟᱨ ᱯᱟᱹᱨᱥᱤ, ᱢᱤᱨᱡᱟ ᱜᱟᱞᱤᱵᱽ (᱑᱙᱕᱔) ᱨᱮ ᱠᱟᱹᱢᱤ ᱠᱮᱫᱟ ᱾ ᱩᱱᱤ ᱫᱚᱥᱟᱨ ᱛᱟᱦᱮᱸᱱ ᱨᱟᱡᱟ ᱱᱚᱣᱟᱛᱷᱮ ᱟᱜ ᱑᱙᱕᱖ ᱨᱮᱱᱟᱜ ᱯᱷᱤᱞᱢ ᱵᱟᱸᱥᱟᱛ ᱵᱟᱦᱟᱨ ᱛᱟᱦᱮᱸ ᱠᱟᱱᱟ ᱾ ᱥᱚᱛᱭᱟᱡᱤᱛ ᱨᱮ, ᱧᱩᱛᱩᱢᱟᱱ ᱥᱤᱧᱚᱛᱤᱭᱟᱹ ᱯᱷᱤᱞᱢ ᱵᱮᱱᱟᱣᱟᱜ ᱫᱚ ᱑᱙᱕᱘ ᱨᱮᱱᱟᱜ ᱯᱷᱤᱞᱢ ᱡᱟᱞᱥᱟᱜᱷᱟᱨ ᱨᱮ ᱟᱡᱟᱜ ᱤᱫᱤ ᱛᱮ  ᱮᱱᱮᱡ ᱫᱤᱥᱟᱹ ᱩᱫᱩᱜᱤᱦ ᱮ ᱠᱟᱹᱢᱤ ᱞᱮᱫᱟ ᱾ ᱑᱙᱗᱐ ᱨᱮ, ᱥᱤᱧᱚᱛ ᱥᱚᱨᱠᱟᱨ ᱟᱜ ᱯᱷᱤᱞᱢ ᱠᱷᱚᱸᱰ ᱫᱚ ᱠᱚᱛᱷᱚᱠ ᱨᱮᱱᱟᱜ ᱱᱟᱜᱟᱢ ᱟᱨ ᱠᱟᱹᱢᱤ ᱨᱮ ᱢᱤᱫ ᱚᱞ ᱯᱷᱤᱞᱢ ᱫᱚᱦᱚ ᱮᱱᱟ, ᱡᱟᱦᱟᱸ ᱨᱮ ᱫᱚᱢᱚᱭᱚᱱᱛᱤ ᱡᱚᱥᱤ, ᱩᱢᱟ ᱥᱚᱨᱢᱟ, ᱥᱩᱨᱫᱚᱨᱥᱚᱱ ᱫᱷᱤᱨ, ᱟᱨ ᱥᱚᱢᱵᱷᱩ ᱢᱚᱦᱟᱨᱟᱡᱽ ᱞᱮᱠᱟᱱ ᱱᱟᱯᱟᱭ ᱠᱚᱛᱷᱚᱠ ᱨᱮᱱᱟᱜ ᱠᱟᱹᱢᱤ ᱤᱫᱤ ᱛᱮ ᱫᱮᱠᱷᱟᱣ ᱠᱮᱫᱟ ᱾ ᱨᱚᱥᱟᱱ ᱠᱩᱢᱟᱨᱤ ᱫᱚ ᱛᱟᱭᱚᱢ ᱛᱮ, ᱜᱚᱯᱤ (᱑᱙᱗᱐ ᱯᱷᱤᱞᱢ), ᱞᱮᱠᱤᱱ... (᱑᱙᱙᱐), ᱟᱨ ᱥᱟᱨᱫᱟᱨᱤ ᱵᱮᱜᱟᱢ (᱑᱙᱙᱖) ᱞᱮᱠᱟᱱᱟᱜ ᱦᱤᱱᱫᱤ ᱯᱷᱤᱪᱟᱨ ᱯᱷᱤᱞᱢ ᱨᱮ ᱮᱱᱮᱡ ᱠᱚᱨᱤᱭᱚᱜᱨᱟᱯᱷ ᱠᱮᱫᱟ ᱾

ᱥᱤᱨᱯᱷᱟᱹ ᱟᱨ ᱢᱟᱱ ᱪᱟᱞ
ᱠᱩᱢᱟᱨᱤ ᱫᱚ ᱑᱙᱖᱓ ᱨᱮᱱᱟᱜ ᱜᱮᱞᱵᱟᱨ ᱟᱱᱟᱜ ᱥᱤᱧᱚᱛ ᱡᱟᱠᱟᱛ ᱥᱮᱨᱮᱧ ᱢᱟᱱ ᱪᱟᱞ ᱟᱨ ᱑᱙᱗᱖ ᱨᱮ ᱥᱮᱨᱮᱧ ᱜᱟᱭᱟᱱ ᱮᱠᱟᱰᱮᱢᱤ ᱥᱤᱨᱯᱷᱟᱹ ᱨᱮ ᱯᱨᱟᱭᱟᱜᱽ ᱥᱮᱨᱮᱧ ᱥᱤᱠᱟᱹᱨᱤᱭᱟᱹ ᱠᱩᱢᱩᱴ ᱥᱮᱫ ᱠᱷᱚᱱ ᱱᱨᱤᱛᱭᱟ ᱥᱤᱨᱚᱢᱚᱬᱤ ᱟᱜ ᱧᱩᱛᱩᱢ ᱢᱮ ᱧᱟᱢ ᱠᱮᱫᱟ ᱾ 
 ᱢᱤᱫ ᱥᱮᱨᱢᱟ ᱛᱟᱭᱚᱢ, ᱥᱩᱨ ᱥᱮᱨᱮᱧ ᱥᱤᱠᱟᱹᱨᱤᱭᱟᱹ ᱥᱚᱢᱥᱟᱫᱽ ᱫᱚ ᱚᱱᱟ ᱱᱨᱤᱛᱭᱟ ᱵᱷᱤᱞᱟᱭ ᱥᱤᱨᱯᱷᱟᱹ ᱠᱷᱚᱱ ᱢᱟᱱ ᱠᱚ ᱪᱟᱞ ᱟᱫᱮᱭᱟ ᱾  ᱥᱤᱧᱚᱛ ᱥᱚᱨᱠᱟᱨ ᱫᱚ ᱩᱱᱤ ᱑᱙᱘᱔ ᱨᱮ ᱯᱟᱫᱢᱟ ᱥᱨᱤ ᱨᱮᱱᱟᱜ ᱥᱚᱦᱚᱨ ᱥᱤᱨᱯᱷᱟᱹ ᱠᱷᱚᱱ ᱢᱟᱱ ᱪᱟᱞ ᱟᱫᱮᱭᱟ  ᱟᱨ ᱵᱮᱸᱜᱟᱞ ᱥᱚᱨᱠᱟᱨ ᱫᱚ ᱩᱱᱤ ᱑᱙᱘᱙ ᱨᱮ ᱡᱮᱜᱮᱫ ᱩᱱᱱᱤᱭᱟᱱ ᱥᱚᱢᱥᱟᱫᱽ ᱠᱷᱚᱱ ᱢᱟᱱ ᱪᱟᱞ ᱟᱫᱮᱭᱟ ᱾ ᱩᱱᱤ ᱑᱙᱙᱐ ᱨᱮ ᱢᱚᱦᱟᱨᱟᱥᱴᱨᱚ ᱥᱚᱨᱠᱟᱨ ᱥᱮᱫ ᱠᱷᱚᱱ ᱢᱚᱦᱟᱨᱟᱥᱴᱨᱚ ᱜᱚᱣᱨᱟᱵᱽ ᱥᱤᱨᱯᱷᱟᱹ ᱟᱨ ᱑᱙᱙᱓ ᱨᱮ ᱠᱚᱛᱷᱚᱠ ᱛᱟᱞᱢᱟ, ᱡᱚᱭᱯᱩᱨ ᱠᱷᱚᱱ ᱢᱮᱱ ᱯᱟᱛᱨᱟ ᱠᱷᱚᱱ ᱢᱟᱱ ᱪᱟᱞ ᱟᱫᱮᱭᱟ ᱠᱚ ᱾ 
ᱥᱤᱧᱚᱛ ᱥᱚᱨᱠᱟᱨ ᱟᱜ ᱮᱢᱤᱨᱤᱴᱟᱥ ᱯᱷᱮᱞᱚ ᱠᱩᱢᱟᱨᱤ ᱥᱤᱧᱚᱛ ᱡᱟᱠᱟᱛ ᱵᱷᱩᱣᱟᱞᱚᱠᱟ ᱥᱤᱨᱯᱷᱟᱹ (᱒᱐᱐᱕) ᱟᱨ ᱦᱚᱱᱩᱢᱟᱸᱛ ᱥᱤᱨᱯᱷᱟᱹ (᱒᱐᱐᱘) ᱨᱮᱱᱟᱜ ᱦᱚᱸ ᱥᱟᱹᱛ ᱤᱡ ᱠᱟᱱᱟ ᱾

ᱥᱟᱹᱠᱷᱛᱟᱹᱛ

ᱵᱟᱦᱨᱮ ᱡᱚᱱᱚᱲ


Category:Recipients of the Padma Shri in arts
Category:Year of birth uncertain
Category:People from Ambala district
Category:Actresses from Haryana
Category:Performers of Indian classical dance
Category:Kathak exponents
Category:Recipients of the Sangeet Natak Akademi Award
Category:Indian film actresses
Category:Indian women choreographers
Category:Indian choreographers
Category:Living people
Category:Dancers from Haryana
Category:Indian female classical dancers
Category:20th-century Indian women artists
Category:20th-century Indian dancers
Category:Women artists from Haryana
Category:Year of birth missing (living people)